phoneee/thai-legal-corpus huggingface dataset:
ประกาศการประปานครหลวงประกาศการประปานครหลวงเรื่องมาตรการสนับสนุนการยกเลิกใช้น้ำบาดาลครั้งที่ ๑๐[๑] ตามที่รัฐบาลมีนโยบายในการแก้ไขปัญหาแผ่นดินทรุดรุนแรงอันเกิดจากการใช้น้ำบาดาลในกระบวนการผลิตของผู้ประกอบการในพื้นที่กรุงเทพมหานครและปริมณฑลเพื่อสนับสนุนนโยบายรัฐบาลในการแก้ไขปัญหาแผ่นดินทรุดที่เกิดจากการใช้น้ำบาดาลและเพื่อตอบสนองยุทธศาสตร์ของกระทรวงมหาดไทยในการเสริมสร้างความเชื่อมั่นและกระตุ้นเศรษฐกิจของประเทศตลอดจนนโยบายด้านความรับผิดชอบต่อสังคมในด้านสิ่งแวดล้อมและผู้บริโภคของการประปานครหลวงอาศัยอำนาจตามความในมาตรา ๑๓ (๔) แห่งพระราชบัญญัติการประปานครหลวง พ.ศ.๒๕๑๐ ซึ่งแก้ไขเพิ่มเติมโดยพระราชบัญญัติการประปานครหลวง (ฉบับที่ ๕) พ.ศ. ๒๕๓๕ ประกอบกับข้อบังคับการประปานครหลวงฉบับที่ ๑๑๖ ว่าด้วยการบริการจัดส่ง จำหน่ายและการใช้น้ำประปา พ.ศ. ๒๕๔๓ซึ่งแก้ไขเพิ่มเติมโดยข้อบังคับการประปานครหลวง ฉบับที่ ๑๒๔ ว่าด้วยการบริการจัดส่งจำหน่าย และการใช้น้ำประปา พ.ศ. ๒๕๔๘การประปานครหลวงจึงกำหนดหลักเกณฑ์เพื่อสนับสนุนการยกเลิกใช้น้ำบาดาลของผู้ประกอบการและกำหนดอัตราค่าน้ำประปาสำหรับการติดตั้งประปาขนาดมาตรวัดน้ำตั้งแต่ขนาดเส้นผ่านศูนย์กลาง ๑ ๑/๒นิ้วขึ้นไปให้ปรับลดอัตราค่าน้ำประปาคงที่เป็นลูกบาศก์เมตรละ ๑๔.๕๐ บาทถัดจากเดือนที่แจ้งความประสงค์โดยสิ้นสุดระยะเวลาถึงใบแจ้งหนี้ค่าน้ำประปางวดประจำเดือนธันวาคม พ.ศ. ๒๕๕๗หลักเกณฑ์การขอรับการสนับสนุนการยกเลิกใช้น้ำบาดาลของผู้ประกอบการมีดังนี้๑. กรณีเป็นผู้ใช้น้ำรายใหม่ต้องมีปริมาณการใช้น้ำประปาต่อเดือนไม่น้อยกว่าร้อยละ ๒๕ ของปริมาณการใช้น้ำบาดาลเฉลี่ย๓ เดือน ย้อนหลังก่อนการแจ้งขอรับสิทธิตามประกาศฉบับนี้๒. กรณีเป็นผู้ใช้น้ำประปาร่วมกับน้ำบาดาลที่ยังไม่เคยได้รับส่วนลดตามมาตรการสนับสนุนการยกเลิกใช้น้ำบาดาลต้องมีปริมาณการใช้น้ำประปาต่อเดือนเพิ่มขึ้นจากค่าเฉลี่ย ๖ เดือนย้อนหลังก่อนการแจ้งขอรับสิทธิในปริมาณไม่น้อยกว่าร้อยละ ๒๕ของปริมาณการใช้น้ำบาดาลเฉลี่ย ๓ เดือน ย้อนหลัง๓. กรณีเป็นผู้ที่เคยได้รับส่วนลดตามมาตรการสนับสนุนการยกเลิกใช้น้ำบาดาลต้องมีปริมาณการใช้น้ำประปาต่อเดือนไม่น้อยกว่าค่าเฉลี่ย ๖ เดือนย้อนหลังก่อนการแจ้งขอรับสิทธิตามประกาศฉบับนี้๔. ในระหว่างที่ได้รับการสนับสนุนตามประกาศฉบับนี้หากปริมาณการใช้น้ำประปาในเดือนใดไม่ถึงเกณฑ์ตามที่ระบุในข้อ (๑) ข้อ (๒)หรือ ข้อ (๓) หรือไม่ถึงปริมาณการใช้น้ำขั้นต่ำตามขนาดมาตรวัดน้ำการประปานครหลวงขอสงวนสิทธิ์ในการคิดค่าน้ำประปาในอัตราปกติทั้งนี้ผู้ขอรับสิทธิตามประกาศนี้ให้แจ้งความประสงค์ขอรับสิทธิจากการประปานครหลวงตั้งแต่บัดนี้เป็นต้นไปประกาศณ วันที่ ๒๕ พฤศจิกายน พ.ศ. ๒๕๕๖ธนศักดิ์วัฒนฐานะผู้ว่าการการประปานครหลวงปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๘๙ ง/หน้า ๓๑/๒๕ ธันวาคม ๒๕๕๖
ประกาศกระทรวงอุตสาหกรรมฉบับที่ 5102 (พ.ศ. 2561)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมแกนกะโหลกรถจักรยาน------------------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรม แกนกะโหลกรถจักรยานมาตรฐานเลขที่ มอก. 629 - 2529 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ 1042 (พ.ศ. 2529) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม แกนกะโหลกรถจักรยาน มาตรฐานเลขที่ มอก. 629 - 2529 ลงวันที่ 17 มิถุนายน พ.ศ. 2529 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 ธันวาคม พ.ศ. 2561 อุตตม สาวนายนรัฐมนตรีว่าการกระทรวงอุตสาหกรรม
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตสุขาภิบาลบางพระอำเภอศรีราชา จังหวัดชลบุรีพ.ศ. ๒๕๒๘ ภูมิพลอดุลยเดชป.ร.ให้ไว้ ณ วันที่๑๓ กรกฎาคม พ.ศ. ๒๕๒๘เป็นปีที่ ๔๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลบางพระ อำเภอศรีราชา จังหวัดชลบุรีอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติควบคุมอาคารพ.ศ. ๒๕๒๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลบางพระ อำเภอศรีราชา จังหวัดชลบุรี พ.ศ. ๒๕๒๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาลบางพระ อำเภอศรีราชา จังหวัดชลบุรีมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกป. ติณสูลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในเขตสุขาภิบาลบางพระ อำเภอศรีราชา จังหวัดชลบุรีกำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๒๐ธันวาคม ๒๕๕๐หทัยภัทร/ตรวจ๓มกราคม ๒๕๕๑โชติกานต์/ปรับปรุง๓ มิถุนายน ๒๕๖๓อรญา/ตรวจ๒๑ ตุลาคม ๒๕๖๓[๑] ราชกิจจานุเบกษาเล่ม ๑๐๒/ตอนที่ ๙๖/ฉบับพิเศษ หน้า ๒๖/๒๖ กรกฎาคม ๒๕๒๘
ประกาศของคณะปฏิวัติประกาศของคณะปฏิวัติฉบับที่53----------------โดยที่ปรากฏว่าสินค้าต่างๆ ที่ผลิตหรือมีกำเนิดในประเทศจีนคอมมิวนิสต์ซึ่งส่งเข้ามาจำหน่ายในประเทศไทย ส่วนมากเป็นสินค้าประเภทไม่จำเป็นและมักจะนำเข้ามาด้วยการลักลอบ เป็นการยุ่งยากแก่การกวดขัน ควบคุมทั้งเป็นการเสียเปรียบในแง่ดุลการค้า คณะปฏิวัติจึงเห็นสมควรห้ามมิให้นำสินค้าที่ผลิตหรือมีกำเนิดในประเทศจีนคอมมิวนิสต์เข้ามาจำหน่ายในประเทศไทยหัวหน้าคณะปฏิวัติจึงมีคำสั่งดังต่อไปนี้ข้อ 1 ห้ามมิให้นำสินค้าที่ผลิตหรือมีกำเนิดในประเทศจีนคอมมิวนิสต์หรือซึ่งมาจากประเทศจีนคอมมิวนิสต์เข้ามาในราชอาณาจักรผู้ใดนำสินค้าดังกล่าวนี้เข้ามาในราชอาณาจักรมีความผิดตามกฎหมายว่าด้วยศุลกากรฐานนำของต้องห้ามเข้ามาในราชอาณาจักรข้อ 2 ให้ผู้ทำการจำหน่ายสินค้าที่ผลิตหรือมีกำเนิดในประเทศจีนคอมมิวนิสต์หรือที่มาจากประเทศจีนคอมมิวนิสต์ หรือที่มาจากประเทศจีนคอมมิวนิสต์ซึ่งมีสินค้าดังกล่าวนี้อยู่ในความครอบครองก่อนวันประกาศนี้ซึ่งมีสินค้าดังกล่าวนี้อยู่ในความครอบครองก่อนวันประกาศนี้แจ้งปริมาณและสถานที่เก็บต่อนายอำเภอท้องที่ซึ่งผู้ทำการจำหน่ายมีภูมิลำเนาหรือสถานที่ทำการค้าอยู่ภายในกำหนดเวลาสิบห้าวัน นับแต่วันประกาศนี้ข้อ 3เมื่อพันกำหนดหนึ่งเดือนนับแต่วันประกาศนี้ห้ามมิให้ผู้ใดจำหน่ายสินค้าที่ผลิตหรือกำเนิดในประเทศจีนคอมมิวนิสต์ หรือที่มาจากประเทศจีนคอมมิวนิสต์ข้อ 4 ให้ถือว่าข้อความตามข้อ 2 ข้อ 3แห่งประกาศนี้มีผลใช้บังคับเช่นเดียวกับพระราชกฤษฎีกาและกฎกระทรวงที่ออกตามความในมาตรา 5 และมาตรา6 แห่งพระราชบัญญัติที่ออกตามความในมาตรา 5 และมาตรา 6แห่งพระราชบัญญัติควบคุมโภคภัณฑ์ พ.ศ.2495 ผู้ใดฝ่าฝืนย่อมมีความผิดตามกฎหมายนั้นได้บัญญัติไว้ประกาศ ณ วันที่ 17 มกราคม 2502จอมพล สฤษดิ์ ธนะรัชต์หัวหน้าคณะปฏิวัติ
ข้อกำหนดเกี่ยวกับการจัดสรรที่ดินจังหวัดจันทบุรี(ฉบับที่ ๓)พ.ศ.๒๕๖๑ อาศัยอำนาจตามความในมาตรา ๑๔ (๑) และมาตรา ๑๖ แห่งพระราชบัญญัติการจัดสรรที่ดินพ.ศ. ๒๕๔๓ คณะกรรมการจัดสรรที่ดินจังหวัดจันทบุรี ออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดิน โดยความเห็นชอบจากคณะกรรมการจัดสรรที่ดินกลางไว้ดังต่อไปนี้ข้อ ๑ ข้อกำหนดนี้เรียกว่าข้อกำหนดเกี่ยวกับการจัดสรรที่ดินจังหวัดจันทบุรี (ฉบับที่ ๓) พ.ศ. ๒๕๖๑ข้อ ๒[๑] ข้อกำหนดนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ๓๓ ของข้อกำหนดเกี่ยวกับการจัดสรรที่ดินจังหวัดจันทบุรี พ.ศ. ๒๕๔๖ และให้ใช้ความต่อไปนี้แทนข้อ ๓๓ ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานเอนกประสงค์จำนวน ๑ แห่ง เนื้อที่ไม่น้อยกว่า ๒๐๐ ตารางวาและต้องจัดให้มีพื้นที่ดังกล่าวเพิ่มขึ้นทุก ๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาล ตามแผนผังโครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับหากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่น เช่น ลานกิจกรรม ลานอเนกประสงค์ สวน สนามเด็กเล่น สนามกีฬาเป็นต้น โดยผู้จัดสรรที่ดินที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแปลงแผนผังโครงการ หรือวิธีการที่ได้รับอนุญาต เพื่อให้คณะกรรมการพิจารณาตามนัยมาตรา ๓๒ แห่งพระราชบัญญัติการจัดสรรที่ดินพ.ศ. ๒๕๔๓ ด้วยให้ไว้ ณ วันที่ ๓ ธันวาคม พ.ศ. ๒๕๖๑วิทูรัช ศรีนามผู้ว่าราชการจังหวัดจันทบุรีประธานกรรมการจัดสรรที่ดินจังหวัดจันทบุรีพิไลภรณ์/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๒ ง/หน้า ๒๔/๓ มกราคม ๒๕๖๒
คำพิพากษาศาลฎีกาที่ 368/2543หลักกฎหมาย: ผู้มีเงินได้สามารถนำบุตรโดยชอบด้วยกฎหมายของสามีหรือภริยาของผู้มีเงินได้ไปหักลดหย่อนจากเงินได้ พึงประเมินได้ตาม ป.รัษฎากร มาตรา 47 เพราะกฎหมายมุ่งหมายที่จะบรรเทาภาระภาษีให้แก่คู่สมรสซึ่งเป็นครอบครัวเดียวกันสำหรับภริยาที่มีเงินได้และแยกยื่นรายการและเสียภาษีเฉพาะส่วนที่เป็นเงินได้พึงประเมินตามมาตรา 40(1) นั้น มาตรา 57 เบญจ วรรคสอง (2) กำหนดให้สามีภริยาต่างฝ่ายต่างหักลดหย่อนได้สำหรับบุตรที่หักลดหย่อนได้ตามอัตราที่กำหนดไว้ในมาตรา 47(1)(ค) และ (ฉ) คนละกึ่งหนึ่ง ปรากฏว่าในปีภาษีที่พิพาท โจทก์และ อ. เป็นคู่สมรสที่ชอบด้วยกฎหมายและต่างก็มีเงินได้ โดย อ. ได้ยื่นแบบแสดงรายการภาษีเงินได้แบบ ภ.ง.ด. 91 ตามมาตรา 40(1) โจทก์และ อ. จึงต่างมีสิทธิหักลดหย่อนบุตรทั้งสามซึ่งเกิดจากภริยาเดิมของโจทก์ได้คนละกึ่งหนึ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 368/2543นายนิคม นิลพฤกษ์โจทก์กรมสรรพากรจำเลย ป.รัษฎากร ม. 40 (1), ม. 47, ม. 47 (1) (A), ม. 57 เบญจ วรรคสองผู้มีเงินได้สามารถนำบุตรโดยชอบด้วยกฎหมายของสามีหรือภริยาของผู้มีเงินได้ไปหักลดหย่อนจากเงินได้ พึงประเมินได้ตาม ป.รัษฎากร มาตรา 47 เพราะกฎหมายมุ่งหมายที่จะบรรเทาภาระภาษีให้แก่คู่สมรสซึ่งเป็นครอบครัวเดียวกันสำหรับภริยาที่มีเงินได้และแยกยื่นรายการและเสียภาษีเฉพาะส่วนที่เป็นเงินได้พึงประเมินตามมาตรา 40(1) นั้น มาตรา 57 เบญจ วรรคสอง (2) กำหนดให้สามีภริยาต่างฝ่ายต่างหักลดหย่อนได้สำหรับบุตรที่หักลดหย่อนได้ตามอัตราที่กำหนดไว้ในมาตรา 47(1)(ค) และ (ฉ) คนละกึ่งหนึ่ง ปรากฏว่าในปีภาษีที่พิพาท โจทก์และ อ. เป็นคู่สมรสที่ชอบด้วยกฎหมายและต่างก็มีเงินได้ โดย อ. ได้ยื่นแบบแสดงรายการภาษีเงินได้แบบ ภ.ง.ด. 91 ตามมาตรา 40(1) โจทก์และ อ. จึงต่างมีสิทธิหักลดหย่อนบุตรทั้งสามซึ่งเกิดจากภริยาเดิมของโจทก์ได้คนละกึ่งหนึ่ง(มงคล ทับเที่ยง-สันติ ทักราล-สบโชค สุขารมณ์)ศาลภาษีอากรกลาง - นายประสิทธิ์ สนามชวดศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 368/2543นายนิคม นิลพฤกษ์โจทก์กรมสรรพากรจำเลย ป.รัษฎากร ม. 40 (1), ม. 47, ม. 47 (1) (A), ม. 57 เบญจ วรรคสองผู้มีเงินได้สามารถนำบุตรโดยชอบด้วยกฎหมายของสามีหรือภริยาของผู้มีเงินได้ไปหักลดหย่อนจากเงินได้ พึงประเมินได้ตาม ป.รัษฎากร มาตรา 47 เพราะกฎหมายมุ่งหมายที่จะบรรเทาภาระภาษีให้แก่คู่สมรสซึ่งเป็นครอบครัวเดียวกันสำหรับภริยาที่มีเงินได้และแยกยื่นรายการและเสียภาษีเฉพาะส่วนที่เป็นเงินได้พึงประเมินตามมาตรา 40(1) นั้น มาตรา 57 เบญจ วรรคสอง (2) กำหนดให้สามีภริยาต่างฝ่ายต่างหักลดหย่อนได้สำหรับบุตรที่หักลดหย่อนได้ตามอัตราที่กำหนดไว้ในมาตรา 47(1)(ค) และ (ฉ) คนละกึ่งหนึ่ง ปรากฏว่าในปีภาษีที่พิพาท โจทก์และ อ. เป็นคู่สมรสที่ชอบด้วยกฎหมายและต่างก็มีเงินได้ โดย อ. ได้ยื่นแบบแสดงรายการภาษีเงินได้แบบ ภ.ง.ด. 91 ตามมาตรา 40(1) โจทก์และ อ. จึงต่างมีสิทธิหักลดหย่อนบุตรทั้งสามซึ่งเกิดจากภริยาเดิมของโจทก์ได้คนละกึ่งหนึ่ง(มงคล ทับเที่ยง-สันติ ทักราล-สบโชค สุขารมณ์)ศาลภาษีอากรกลาง - นายประสิทธิ์ สนามชวดศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการ และเงื่อนไข ในการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน------------------------ เพื่ออนุวัตตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม ๒๕๓๔และเพื่อให้การดำเนินการเกี่ยวกับการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันเป็นไปโดยถูกต้องและรัดกุม อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขไว้ดังต่อไปนี้ ข้อ ๑ให้ยกเลิกระเบียบกรมสรรพสามิต ว่าด้วยการยกเว้นภาษีสำหรับน้ำมันเบนซิน และน้ำมันที่คล้ายกัน ชนิดไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน พ.ศ. ๒๕๓๔ ลงวันที่ ๑๖ ธันวาคม ๒๕๓๔ ข้อ ๒ผู้นำเข้าที่ประสงค์จะขอยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูต ตามหลักถ้อยทีถ้อยปฏิบัติต่อกัน ให้ยื่นคำขอต่ออธิบดีหรือผู้ซึ่งอธิบดีมอบหมายตามแบบภษ. ๐๑-๓๕/ก ท้ายประกาศ ฯ นี้ ณกรมสรรพสามิตหรือสำนักงานสรรพสามิตจังหวัดแห่งท้องที่ที่ด่านศุลกากรที่มีการนำเข้านั้นตั้งอยู่พร้อมด้วยหลักฐานที่อธิบดีหรือผู้ซึ่งอธิบดีมอบหมายกำหนดก่อนที่จะมีการนำเข้าเพื่อนำหลักฐานการอนุญาตดังกล่าวไปแสดงต่อกรมศุลกากรเพื่อขอรับการยกเว้นภาษีในการนำเข้านั้น ข้อ ๓เมื่อมีการจำหน่ายน้ำมันซึ่งได้รับการยกเว้นภาษีให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน ให้ผู้นำเข้าที่ได้รับการยกเว้นภาษีแจ้งปริมาณการจำหน่ายตามแบบ ภษ. ๐๑-๓๕/กพร้อมหลักฐานและรายละเอียดการจำหน่ายน้ำมันให้แก่ผู้ได้รับเอกสิทธิ์แยกตามหน่วยงานซึ่งได้รับการรับรองจากหน่วยงานนั้น ๆ และกระทรวงการต่างประเทศแล้วคืนให้กรมสรรพสามิตภายใน ๖ เดือนนับแต่วันสิ้นงวดการจำหน่าย งวดการจำหน่ายที่จะต้องแจ้งปริมาณการขอยกเว้นภาษีสำหรับการนำเข้าแต่ละครั้งกำหนดเป็นงวดละ ๔ เดือนนับแต่วันนำเข้า ข้อ ๔เมื่อสิ้นงวดการจำหน่ายแล้ว หากปรากฏว่าปริมาณน้ำมันที่ขอยกเว้นภาษีตามข้อ ๒ มีจำนวนมากกว่าปริมาณน้ำมันที่จำหน่ายตามข้อ ๓ให้ผู้นำเข้าที่ได้รับการยกเว้นภาษีชำระภาษีตามจำนวนที่แตกต่างดังกล่าวในอัตราภาษีที่ใช้บังคับอยู่ในขณะที่มีการนำเข้าพร้อมทั้งเบี้ยปรับและเงินเพิ่มโดยถือความรับผิดในอันที่ต้องเสียภาษีเกิดขึ้น ณ วันที่นำสินค้าเข้า เว้นแต่จะเป็นการสูญหายหรือขาดจำนวนไปโดยมีเหตุผลอันสมควรซึ่งอธิบดีจะอนุมัติเป็นกรณีไป ข้อ ๕ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป ประกาศณ วันที่ ๑ มกราคม ๒๕๓๕ โกวิทย์ โปษยานนท์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๕/๑/๓๒พ/๑ มกราคม ๒๕๓๕] พุทธชาด/แก้ไข ๒๓/๐๙/๔๕ B+A( C)
ประกาศสำนักงานคณะกรรมการอาหารและยาเรื่องรายชื่อคณะกรรมการจริยธรรมการวิจัยในมนุษย์ที่พิจารณาโครงการวิจัยทางคลินิกเกี่ยวกับยาเสพติดให้โทษในประเภท๕ เฉพาะกัญชง (Hemp)พ.ศ. ๒๕๖๔[๑] เพื่อกำหนดรายชื่อคณะกรรมการจริยธรรมการวิจัยในมนุษย์ที่ผู้ขออนุญาตผลิตนำเข้า ส่งออก จำหน่าย หรือมีไว้ในครอบครองซึ่งกัญชงสำหรับวัตถุประสงค์เพื่อประโยชน์ในการศึกษา วิเคราะห์ วิจัยหรือปรับปรุงพันธุ์ ต้องดำเนินการขอความเห็นชอบอาศัยอำนาจตามความในข้อ๑๐ (๑) แห่งกฎกระทรวงการขออนุญาตและการอนุญาตผลิต นำเข้า ส่งออก จำหน่ายหรือมีไว้ในครอบครองซึ่งยาเสพติดให้โทษในประเภท ๕ เฉพาะกัญชง (Hemp) พ.ศ. ๒๕๖๓ เลขาธิการคณะกรรมการอาหารและยา จึงออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่ ๒๙มกราคม พ.ศ. ๒๕๖๔ เป็นต้นไปข้อ๒ ในประกาศนี้คณะกรรมการจริยธรรมการวิจัยในมนุษย์ หมายความว่าคณะกรรมการที่กำหนดขึ้นเพื่อทำหน้าที่พิจารณาด้านจริยธรรมการวิจัยทางคลินิกเกี่ยวกับยาเสพติดให้โทษในประเภท ๕ เฉพาะกัญชงข้อ๓ คณะกรรมการจริยธรรมการวิจัยในมนุษย์ ได้แก่(๑) คณะกรรมการพิจารณาการวิจัยประจำสถาบัน โรงพยาบาลบำรุงราษฎร์อินเตอร์เนชั่นแนล(๒)คณะอนุกรรมการพิจารณาโครงการวิจัย กรมแพทย์ทหารบก(๓)คณะกรรมการจริยธรรมการวิจัยในมนุษย์ สถาบันพัฒนาการคุ้มครองการวิจัยในมนุษย์ สถาบันวิจัยระบบสาธารณสุข(๔)คณะกรรมการจริยธรรมการวิจัยในคน คณะแพทยศาสตร์ศิริราชพยาบาล มหาวิทยาลัยมหิดล(๕) คณะกรรมการจริยธรรมการวิจัยในคน คณะแพทยศาสตร์ โรงพยาบาลรามาธิบดี(๖)คณะกรรมการจริยธรรมการวิจัยในมนุษย์ ประจำสาขาวิชา คณะที่ ๑ มหาวิทยาลัยขอนแก่น(๗)คณะกรรมการจริยธรรมการวิจัยในคน โรงพยาบาลกรุงเทพ สำนักงานใหญ่(๘)คณะกรรมการพิจารณาจริยธรรมการวิจัย คณะแพทยศาสตร์วชิรพยาบาล มหาวิทยาลัยนวมินทราธิราช(๙)คณะกรรมการจริยธรรมการวิจัยในมนุษย์ คณะแพทยศาสตร์ มหาวิทยาลัยสงขลานครินทร์(๑๐)คณะกรรมการพิจารณาการศึกษาวิจัยในคน กระทรวงสาธารณสุข(๑๑)คณะกรรมการจริยธรรมการวิจัยในคนชุดกลาง มหาวิทยาลัยมหิดล(๑๒) คณะกรรมการจริยธรรมการวิจัยในมนุษย์สถาบันสุขภาพเด็กแห่งชาติ มหาราชินี(๑๓)คณะอนุกรรมการจริยธรรมการวิจัยในคน มหาวิทยาลัยธรรมศาสตร์ ชุดที่ ๑ (คณะแพทยศาสตร์)(๑๔)คณะกรรมการพิจารณาการศึกษาวิจัยในคนด้านการแพทย์แผนไทยและการแพทย์ทางเลือก(๑๕)คณะกรรมการจริยธรรมการวิจัย คณะแพทยศาสตร์จุฬาลงกรณ์มหาวิทยาลัย(๑๖)คณะกรรมการจริยธรรมการวิจัยคณะแพทยศาสตร์ มหาวิทยาลัยเชียงใหม่(๑๗)คณะกรรมการจริยธรรมการศึกษาวิจัยในคน คณะเวชศาสตร์เขตร้อน มหาวิทยาลัยมหิดล(๑๘) คณะกรรมการพิทักษ์สิทธิ์สวัสดิภาพและป้องกันภยันตรายในการวิจัยกับมนุษย์สถาบันวิจัยวิทยาศาสตร์สุขภาพ มหาวิทยาลัยเชียงใหม่(๑๙)คณะกรรมการกลางพิจารณาจริยธรรมการวิจัยในคนชุดชีวการแพทย์ (CREC)(๒๐)คณะกรรมการจริยธรรมการวิจัยในมนุษย์ มหาวิทยาลัยนเรศวร(๒๑)คณะกรรมการพิจารณาโครงการวิจัย สถาบันบำราศนราดูร กรมควบคุมโรค(๒๒)คณะกรรมการจริยธรรมการวิจัยในคน คณะอื่น ๆ ของหน่วยงานในสังกัดกระทรวงสาธารณสุขประกาศณ วันที่ ๑๙ มกราคม พ.ศ. ๒๕๖๔ไพศาล ดั่นคุ้มเลขาธิการคณะกรรมการอาหารและยาพัชรภรณ์/จัดทำ๙กุมภาพันธ์ ๒๕๖๔สุภาทิพย์/ตรวจ๙กุมภาพันธ์ ๒๕๖๔[๑] ราชกิจจานุเบกษาเล่ม ๑๓๘/ตอนพิเศษ ๒๑ ง/หน้า ๔๔/๒๘ มกราคม ๒๕๖๔
กฎกระทรวงกำหนดให้ทางน้ำชลประทานอ่างเก็บน้ำกุดตาเพชร เป็นทางน้ำชลประทานที่จะเรียกเก็บค่าชลประทาน พ.ศ. 2566กฎกระทรวง กำหนดให้ทางน้ำชลประทานอ่างเก็บน้ำกุดตาเพชร เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๖อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวงพุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานอ่างเก็บน้ำกุดตาเพชร ในท้องที่ตำบลกุดตาเพชร อำเภอลำสนธิ จังหวัดลพบุรี ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๑๕ มิถุนายน พ.ศ. ๒๕๖๖ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานอ่างเก็บน้ำกุดตาเพชร เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
คําสั่งกรมสรรพากรที่ ท.ป. 72/2540เรื่อง การปฏิบัติเกี่ยวกับการคํานวณรายได้และรายจ่ายของบริษัทหรือห้างหุ้นส่วนนิติบุคคล เนื่องจากการปรับปรุงระบบการแลกเปลี่ยนเงินตรา----------------------------------------ตามที่กระทรวงการคลังได้ออกประกาศเรื่องปรับปรุงระบบการแลกเปลี่ยน เงินตรา ลงวันที่ 2 กรกฎาคม พ.ศ. 2540 อาจมีผลกระทบต่อการคํานวณกําไรสุทธิ หรือขาดทุนสุทธิ ในการเสียภาษีเงินได้นิติบุคคลของบริษัทหรือห้างหุ้นส่วนนิติบุคคลนั้นฉะนั้น อธิบดีกรมสรรพากรจึงมีคําสั่งวางทางปฏิบัติในการคํานวณรายได้และ รายจ่ายของบริษัทหรือห้างหุ้นส่วนนิติบุคคล เนื่องจากการปรับปรุงระบบการแลกเปลี่ยนเงิน ตราโดยอาศัยอํานาจตามมาตรา 65 วรรคสอง และวรรคสาม แห่งประมวลรัษฎากร ซึ่ง แก้ไขเพิ่มเติมโดยพระราชกําหนดแก้ไขเพิ่มเติมประมวลรัษฎากร (ฉบับที่ 13) พ.ศ. 2527 ไว้ ดังต่อไปนี้ข้อ ๑ ในกรณีที่บริษัทหรือห้างหุ้นส่วนนิติบุคคลมีทรัพย์สินหรือหนี้สินที่มีค่าหรือ ราคาเป็นเงินตราต่างประเทศที่เหลืออยู่ในวันสุดท้ายของรอบระยะเวลาบัญชีที่สิ้นสุดในหรือ หลังวันที่ 2 กรกฎาคม พ.ศ. 2540 บริษัทหรือห้างหุ้นส่วนนิติบุคคลดังกล่าวต้องคํานวณค่า หรือราคาเป็นเงินตราไทยตามมาตรา 65 ทวิ (5) วรรคหนึ่ง แห่งประมวลรัษฎากร ผล ของการคํานวณถ้ามีผลกําไรหรือขาดทุนจากการตีราคาทรัพย์สินหรือหนี้สินดังกล่าว ให้นํามา รวมคํานวณเป็นรายได้หรือรายจ่าย แล้วแต่กรณี ในรอบระยะเวลาบัญชีดังกล่าวได้ทั้งจํานวน หรือข้อ ๒ ในกรณีที่บริษัทหรือห้างหุ้นส่วนนิติบุคคล จะนําผลกําไรหรือขาดทุน จากการตีราคาทรัพย์สินหรือหนี้สินดังกล่าวในข้อ 1 เฉพาะผลกําไรหรือขาดทุนที่เกิดขึ้นใน รอบระยะเวลาบัญชีที่สิ้นสุดลงในหรือหลังวันที่ 2 กรกฎาคม พ.ศ. 2540 ซึ่งเป็นรอบระยะ เวลาบัญชีแรกที่มีการปรับปรุงระบบการแลกเปลี่ยนเงินตราตามประกาศกระทรวงการคลัง ลงวันที่ 2 กรกฎาคม พ.ศ. 2540 มารวมคํานวณเป็นรายได้หรือรายจ่ายในแต่ละรอบ ระยะเวลาบัญชี ดังต่อไปนี้ก็ได้ คือ(1) คํานวณตามส่วนแห่งมูลค่าทรัพย์สินหรือหนี้สินที่ถึงกําหนดชําระใน แต่ละรอบระยะเวลาบัญชีนับแต่รอบระยะเวลาบัญชีแรกดังกล่าวเป็นต้นไป หรือ(2) คํานวณตามส่วนเฉลี่ยของระยะเวลาการชําระหนี้ นับแต่รอบระยะ เวลาบัญชีแรกดังกล่าวถึงรอบระยะเวลาบัญชีที่ต้องชําระหนี้ครั้งสุดท้ายข้อ ๓ บริษัทหรือห้างหุ้นส่วนนิติบุคคลจะเลือกคํานวณกําไรหรือขาดทุนจาก การตีราคาทรัพย์สินหรือหนี้สินตามส่วนเฉลี่ยของมูลค่าทรัพย์สินหรือหนี้สินนั้นตั้งแต่รอบระยะ เวลาบัญชีแรกดังกล่าวเป็นต้นไป แต่ไม่เกินห้ารอบระยะเวลาบัญชีก็ได้ข้อ ๔ เมื่อบริษัทหรือห้างหุ้นส่วนนิติบุคคลใดได้เลือกปฏิบัติตามข้อ 1 ข้อ 2 หรือข้อ 3 แล้ว บริษัทหรือห้างหุ้นส่วนนิติบุคคลนั้น ต้องปฏิบัติอย่างเดียวกันทั้งในด้านรายได้ และรายจ่ายและทั้งในบัญชีของบริษัทหรือห้างหุ้นส่วนนิติบุคคลนั้นเอง รวมตลอดทั้งในบัญชีเพื่อ ประโยชน์ในการคํานวณกําไรสุทธิหรือขาดทุนสุทธิเพื่อเสียภาษีเงินได้นิติบุคคลด้วยผู้มีอํานาจลงนาม - สั่ง ณ วันที่ 24 กรกฎาคม พ.ศ. 2540 สมใจนึก เองตระกูลอธิบดีกรมสรรพากร
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดภูเก็ตฉบับที่ ๒๕(พ.ศ. ๒๕๕๔)เรื่อง กำหนด(ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๑จังหวัดภูเก็ต สายที่ ๒ สถาบันราชภัฏภูเก็ต สถานีอนามัยแหลมชั่นเป็นห้างซุปเปอร์ชิป ตลาดใหม่มุมเมือง[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดภูเก็ตฉบับที่ ๑๖ (พ.ศ. ๒๕๔๕) ลงวันที่ ๒๙ กรกฎาคม ๒๕๔๕ กำหนด (ปรับปรุง)แก้ไขชื่อเส้นทางรายละเอียดเส้นทาง (ชื่อสถานที่)สำหรับการขนส่งประจำทางด้วยรถโดยสาร หมวด ๑ จังหวัดภูเก็ต สายที่ ๒วิทยาลัยครูภูเก็ต สถานีอนามัยแหลมชั่น เป็น สถาบันราชภัฏภูเก็ต สถานีอนามัยแหลมชั่น ขึ้นนั้นคณะกรรมการควบคุมการขนส่งทางบกประจำจังหวัดภูเก็ตได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดภูเก็ตในการประชุมครั้งที่ ๑/๒๕๕๓ เมื่อวันที่ ๒๕ มีนาคม ๒๕๕๓และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๒/๒๕๕๔เมื่อวันที่ ๑ กุมภาพันธ์ ๒๕๕๔จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๑จังหวัดภูเก็ต สายที่ ๒ สถาบันราชภัฏภูเก็ต สถานีอนามัยแหลมชั่นเป็น ห้างซุปเปอร์ชิป ตลาดใหม่มุมเมืองโดยให้มีรายละเอียดเส้นทางดังต่อไปนี้ คือสายที่ ๒ ห้างซุปเปอร์ชิป ตลาดใหม่มุมเมืองเริ่มต้นจากสถานที่จอดรถโดยสารประจำทางบริเวณห้างซุปเปอร์ชิปไปตามถนนเทพกระษัตรี ผ่านมหาวิทยาลัยราชภัฏภูเก็ต ผ่านโรงเรียนภูเก็ตเทคโนโลยีโรงเรียนภูเก็ตวิทยาลัย แยกซ้ายไปตามถนนดำรง ผ่านโรงเรียนสตรีภูเก็ตเรือนจำจังหวัดภูเก็ต แยกขวาไปตามถนนสุรินทร์ ผ่านศาลากลางจังหวัดภูเก็ตสำนักงานเทศบาล แยกขวาไปตามถนนพังงา แยกขวาเข้าสถานีขนส่งโดยสารจังหวัดภูเก็ตไปตามถนนดิลกอุทิศ ๒ แยกขวาไปตามถนนอ๋องซิมผ่าย ผ่านตลาดเกษตร ตรงไปตามถนนกระ ถนนพูนผลผ่านโรงเรียนเทศบาลเมือง แยกซ้ายไปตามถนนบางกอก แยกซ้ายไปตามถนนเจ้าฟ้า ผ่านสวนหลวงร. ๙ ถึงแยกท่าแครง แยกซ้ายไปตามถนนศักดิเดช แยกขวาไปตามถนนพัฒนาท้องถิ่นผ่านสถานีอนามัยแหลมชั่น แยกซ้ายไปตามถนนเจ้าฟ้าตะวันออก ไปสุดเส้นทาง ณสถานที่จอดรถโดยสารประจำทางบริเวณตลาดใหม่มุมเมืองประกาศณ วันที่ ๗ มีนาคม พ.ศ. ๒๕๕๔ตรี อัครเดชาผู้ว่าราชการจังหวัดภูเก็ตประธานกรรมการควบคุมการขนส่งทางบกประจำจังหวัดภูเก็ตปริยานุช/ผู้จัดทำ๙ กันยายน ๒๕๕๔ณัฐวดี/ตรวจ๙ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๒๐ ง/หน้า ๒๔๑/๑๘ สิงหาคม ๒๕๕๔